Morula
Morula (lat. morus = dudinja) – u embriologiji – je rani stadij embriona koji je građen ćelija zvanih blastomere u čvrstoj loptici unutar strukture zona pellucida. Morula se razlikuje od blastocista po tome što je, 3-4 dana nakon oplodnje, masivnija jer sadrži 16 ćelija u sfernom obliku, dok blastocist (4-5 dana poslije oplodnje) ima šupljinu unutar zona pellucida, zajedno sa unutrašnjom ćelijskom masom. Ako je netaknuta i ostane implantirana, morula će se na kraju razviti u blastocist. Morula nastaje nizom brazdanja mitotskim diobama, ranog embriona, počevši od jednoćelijsko zigota. Kada se embrion podijeli u 16 ćelija, počinje da liči na dud, otuda i ime morula (latinski morus = dudinja). U roku od nekoliko dana nakon oplodnje, ćelije na vanjskom dijelu morule stvaraju čvrstu vezu, zajedno sa formiranjem međućelijskih veza dezmosom a i jaznih veza, ali se gotovo ne razlikuje. Ovaj proces je poznat kao sabijanje ili kompakcija. Šupljina unutar morula se formira putem aktivnog transporta iona natrija iz ćelija trofoblasta i osmoze vode. Tako nastaje šuplja lopta ćelija poznatih kao blastocisti. Vanjske ćelije blastocista će postati prvi embrionski epitel (trofetoderm). Neke ćelije, međutim, ostju zarobljene u unutrašnjosti i postaju unutrašnja ćelijska masa (ICM), te su pluripotentne. U sisara (osim monotremata), ICM će na kraju formirati "pravi embrio", dok će trofectoderm formirati placentu i vanembrionska tkiva. Međutim, gmizavci imaju drugačiji ICM. Faze su produžene i podijeljene u 4 dijela.